Merete Helgheim

Merete Helgheim (født 19. september 1980 i Oppegård) er en norsk friidrettsutøver, motbakkeløper og kappgjenger. Merete Helgheim er bosatt i Måløy i Vågsøy, og representrerer Gloppen Friidrettslag.

Som friidrettsutøver har hun først og fremst satset på langdistanseløp, men det er i motbakkeløp hun har oppnådd de største resultatene. I 2008 vant hun kvinneklassen sammenlagt i Powerade Norgescup i motbakkeløp som ble innført samme år. I 2009 kom hun på 2.-plass i samme konkurranse.

Hun har 1 sølvmedalje fra NM i motbakkeløp i 2010, og 3 bronsemedaljer i samme konkurransegren fra 2006, 2007 og 2008. Hun innehar også løyperekord i en rekke norske motbakkeløp. Hun har til sammen tatt 3 gull, 2 sølv og 3 bronse.

7. juni 2010 fikk Helgheim sin første NM-tittel. Den kom i debutløpet som kappgjenger under NM på klubbens hjemmebane på Sandane i Gloppen, der hun vant 5 km 1 minutt, 15 sekunder foran Hanne Liland. Hun ble også nordisk mester og norgesmester på 20 km kappgang i 2010, med tiden 1.52,20, da hun vant Nordisk mesterskap/NM kappgang langdistanse i Bergen i september.

Personlige rekorder

Se også 
 NM i motbakkeløp
 Liste over norske motbakkeløp

Referanser 

Norske langdistanseløpere
Norske tvillinger
Norgesmestere i friidrett
Nordiske mestere i friidrett
Friidrettsutøvere for Gloppen FIL
Personer fra Oppegård kommune
Personer fra Vågsøy kommune
Norske motbakkeløpere
Fødsler i 1980
Norske kappgjengere